**СЛЕДИТЕ, КОИТО ОСТАВЯМЕ В ПРИРОДАТА**

Учениците се подреждат в една редица. Всеки ученик отговаря на въпросите честно. След прочитането на всеки въпрос и отговорите към него, всеки ученик прави съответния брой крачки напред или остава на място. (Ще се получи така, че някои от участниците ще се придвижат по-напред от други.) След последния въпрос всички остават на мястото си, т. е. там, докъдето са се придвижили. Мястото, на което се намират всеки от участниците, са следите, които той и неговото семейство оставят върху природата.

1. Колко души живеят във вашия дом?

А) двама – една крачка

Б) трима – две крачки

В) четири – пет – три крачки

Г) шест и повече – четири крачки

1. В какво жилище живеете?

А) с две стаи – една крачка

Б) с три стаи – две крачки

В) с четири стаи – три крачки

Г) с пет и повече стаи – четири крачки

1. На колко градуса е климатикът в дома ви през лятото?

А) Не използвате климатик през лятото – останете на място

Б) 20 и над 20°C – една крачка

В) 16 – 19°C – две крачки

Г) по-малко то 16°C – три крачки

1. На колко градуса е климатикът в дома ви през зимата?

А) Не използвате климатик през зимата – останете на място

Б) 20 - 22°C – една крачка

В) 23 – 26°C – две крачки

Г) над 26°C – три крачки

1. Какви електрически уреди използвате във вашия дом?

А) само за осветление и готвене – една крачка

Б) за осветление, готвене и пране – две крачки

В) за осветление, готвене, пране + сушилня за прането – три крачки

Г) освен за осветление, готвене, пране, сушене, също и нагревател за басейн, аквариум, косачка за трева и др. – четири крачки

1. Какво количество отпадъци на ден изхвърляте вие и вашето семейство?

А) една торба за боклук = 1 кофа – една крачка

Б) две торби за боклук 2 кофи – две крачки

В) три торби за боклук = 3 кофи – три крачки

Г) четири и повече от четири торби или кофи – четири крачки

1. Изключваш ли лампата и електрическите уреди, когато напускаш стаята последен?

А) винаги – остани на място

Б) понякога – една крачка

В) никога – две крачки

1. Използвате ли енергоспестяващи крушки?

А) три или по-вече – остани на място

Б) една или две – една крачка

В) никакви – две крачки

1. Колко често се разхождаш или караш колело през седмицата ?

А) всеки ден – остани на място

Б) три пъти седмично – една крачка напред

В) по-малко от три пъти –две крачки напред

Г) никога – три крачки напред

**Резултати:**

* Учениците, които са останали най- близо до старта, с действията и начина си на живот оказват най-малкия отпечатък върху околната среда. Те получават зелено картонче. ( *Браво! С вашите действия вие оставяте най-малкия отпечатък върху природата. Продължавайте да живеете по същия начин!*)
* Учениците, които са стигнали до средата (приблизително) спрямо останалите, с действията си и начина на живот оставят сериозна следа в околната среда. Те допринасят за увеличаване на отпадъците и замърсяването на природата. Те получават жълто картонче. ( *Справяте се добре, но може да се замислите върху някои свои действия. Отпечатъкът ви върху природата е голям. Обсъдете със семейството си какво може да промените, за да намалите следите, които оставяте върху природата.*)
* Учениците, които са се придвижили най-напред, в сравнение с всички останали с ежедневните си действия оставят най-голям отпечатък върху природата. Те получават червено картонче. (*Вашият отпечатък върху природата е огромен. Вашите действия и начин на живот сериозно застрашават състоянието на околната среда. Обсъдете със семейството си какво да промените, за да намалите съществено следите, които оставяте върху природата*.)